Γέφυρα Αγρίππα

Η Γέφυρα του Αγρίππα () ήταν αρχαία γέφυρα στον ποταμό Τίβερη στη Ρώμη. Βρισκόταν στα 160 μ. πιο πέρα από τη Γέφυρα Αυρήλιου (νυν Ponte Sisto), και είναι γνωστή από την ενεπίγραφη στήλη, που είχε στηθεί από τους επιμελητές των οχθών (curatores riparum) κατά τη διάρκεια του Πριγκιπάτου του Αυτοκράτορα Κλαύδιου, γεγονός που υποδηλώνει ότι κτίστηκε κατά τη διάρκεια ή πριν από την εποχή του Κλαύδιου. Αναστηλώθηκε το 147 μ.Χ. Η γέφυρα πήρε το όνομά της από τον Μάρκο Βιψάνιο Αγρίππα, στενό φίλο του Αυτοκράτορα Αυγούστου. Ο Αγρίππας νυμφεύτηκε την Ιουλία, κόρη του Αυγούστου, και το ζευγάρι ζούσε σε μία βίλα στην απέναντι όχθη του ποταμού Τίβερη. Για να συνδεθεί η βίλα του με το Άρεως Πεδίον, όπου ο Αγρίππας είχε κτίσει πολλά σημαντικά μνημεία, έχει προταθεί ότι ο Αγρίππας κατασκεύασε τη Γέφυρα αυτή.Bridge of Agrippa in Rome  on livius.org

Τα ερείπια τεσσάρων βάσεων από τη γέφυρα ανακαλύφθηκαν το 1887. Αυτά είναι ακόμη κάπως ορατά στη δεξιά όχθη, αλλά είναι κυρίως κάτω από το νερό.Samuel Ball Platner (as completed and revised by Thomas Ashby): A Topographical Dictionary of Ancient Rome, London: Oxford University Press, (1929) pg 398 Αυτές οι βάσεις δεν είναι ευθυγραμμισμένες με τη σημερινή ροή του ποταμού.Taylor, Rabun Public Needs and Private Pleasures: Water Distribution, the Tiber River and the Urban Development of Ancient Rome, L'Erma di Bretschneider, Rome (2000) pg 131 Google Books Η Γέφυρα του Αγρίππα επέζησε μέχρι τον Μεσαίωνα, συνδέοντας την περιοχή του Παλάτσο Φαρνέζε με τη Βίλα Φαρνεζίνα, που υποτίθεται ότι κτίστηκε στη θέση της βίλας του Aγρίππα. Ένα τόξο μίας γέφυρας που συνέδεε το Παλάτσο Φαρνέζε με τη Γέφυρα του Αγρίππα, είναι ακόμη άθικτο. Η Γέφυρα του Αγρίππα κατεδαφίστηκε, όταν ο πάπας Σίξτος Δ΄ διέταξε να κατασκευαστεί πιο πέρα μία νέα γέφυρα, η Ponte Sisto.

 Δείτε επίσης 
 Κατάλογος ρωμαϊκών γεφυρών

 Βιβλιογραφικές αναφορές 

 Εξωτερικοί σύνδεσμοι 
 Ο ποταμός Τίβερης, οι γέφυρες του Τίβερη και το νησί του Τίβερη στη Ρώμη

Κατηγορία:Γέφυρες στη Ρώμη
Κατηγορία:Ρωμαϊκές γέφυρες στην Ιταλία
Κατηγορία:Κατεδαφισμένες γέφυρες